
                                                                                                       ΑΔΑ: ΒΙΞΠΩΕ7-ΤΑΔ
ΕΛΛΗΝΙΚΗ ΔΗΜΟΚΡΑΤΙΑ                                                                Ιστιαία 18 / 03 /2014

ΝΟΜΟΣ ΕΥΒΟΙΑΣ

ΔΗΜΟΣ ΙΣΤΙΑΙΑΣ - ΑΙΔΗΨΟΥ                                                           Αριθ.Πρωτ. 5303
Ταχ. Δ/νση : Ιστιαία

Τ.Κ. 34200

ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ ΓΙΑ ΤΗΝ ΕΚΜΙΣΘΩΣΗ ΔΗΜΟΤΙΚΟΥ ΑΚΙΝΗΤΟΥ

                                          Ο ΔΗΜΑΡΧΟΣ ΙΣΤΙΑΙΑΣ-ΑΙΔΗΨΟΥ

Διακηρύσσει ότι:

Εκτίθεται σε πλειοδοτική φανερή και προφορική δημοπρασία η εκμίσθωση του Δημοτικού περιπτέρου που βρίσκεται στα Λουτρά Αιδηψού του Δήμου Ιστιαίας Αιδηψού επί της οδού ΄΄25ης Μαρτίου΄΄, το οποίο σύμφωνα με το από Μαΐου 2013 τοπογραφικό διάγραμμα του Τοπογράφου Μηχανικού Νικολάου Μαρούλα αποτελείται από μία κυρίως αίθουσα επιφανείας 114,09 μ.τ., χώρο αποθήκης επιφανείας 4,48 μ.τ. και χώρο για τουαλέτες επιφανείας 24,12 μ.τ επί οικοπέδου συνολικού εμβαδού 1329,88 μ.τ. τμήμα του οποίου 864,97 μ.τ. καταλαμβάνεται από τη ζώνη παραλίας, για να χρησιμοποιηθεί ως καφέ μπαρ, εστιατόριο, ή άλλες συναφείς χρήσεις. Το όλο ακίνητο συνορεύει βόρεια με την οδό ΄΄25ης Μαρτίου΄΄, νότια με θάλασσα,  ανατολικά με λοιπή ιδιοκτησία του Δήμου και Δυτικά με την δημοτική ακτή και την οδό ΄΄Ποσειδώνος΄΄, με ελάχιστο όριο πρώτης προσφοράς (κατώτερο μηνιαίο μίσθωμα) χίλια τετρακόσια (1.400,00) ευρώ.

Η δημοπρασία θα διενεργηθεί στο Δημοτικό Κατάστημα του Δήμου Ιστιαίας-Αιδηψού, που βρίσκεται στην

Ιστιαία, στις 31 Μαρτίου 2014, ημέρα της εβδομάδας Δευτέρα και ώρα από 10.00 έως 11.00, ενώπιον της

αρμόδιας επιτροπής δημοπρασιών.

Σε περίπτωση που αποβεί άκαρπη θα επαναληφθεί στις 7 Απριλίου 2014 ημέρα Δευτέρα και από ώρα 10

π.μ. έως 11 π.μ. στον ίδιο τόπο ενώπιον της ίδιας Επιτροπής.

Στη δημοπρασία γίνονται δεκτοί οι ενδιαφερόμενοι αφού προσκομίσουν γραμμάτιο κατάθεσης στο Ταμείο

Παρακαταθηκών και Δανείων ή εγγυητική επιστολή αναγνωρισμένης Τράπεζας ποσού χιλίων εξακοσίων ογδόντα ευρώ (1.680,00 ), υπέρ του Δήμου.

Οι όροι της σχετικής διακήρυξης (αριθ.απόφασης 89/2014 της Οικονομικής Επιτροπής με ΑΔΑ:ΒΙΞΠΩΕ7-Δ86) βρίσκονται στο Γραφείο του Δήμου (Δ/νση : Δήμος Ιστιαίας-Αιδηψού, Δημοτικό Κατάστημα Ιστιαίας-Αιδηψού , 342 00 Ιστιαία ) και οι ενδιαφερόμενοι μπορούν να λαμβάνουν γνώση κατά τις εργάσιμες ημέρες και ώρες.

Πληροφορίες : κ.Παντελής Πισσάκης-Τηλέφωνο: 22263-50021.

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που

υποβάλλεται στην παραπάνω διεύθυνση.

Η παρούσα θα τοιχοκολληθεί στον πίνακα ανακοινώσεων του Δήμου Ιστιαίας-Αιδηψού, στο δημοσιότερο

μέρος της έδρας του δήμου και της Δημοτικής Κοινότητας Αιδηψού, καθώς στο Πρόγραμμα ΄΄ΔΙΑΥΓΕΙΑ΄΄ και στην ιστοσελίδα του Δήμου και θα δημοσιευθεί στην εφημερίδα ΄΄ΕΥΒΟΪΚΟΣ ΤΥΠΟΣ΄΄.

Τα δε έξοδα δημοσίευσης θα βαρύνουν τον μισθωτή.

                                                                                                                           Ο Δήμαρχος

                                                                                                                         Χριστοφής Ι.Ζάχος

